Porečas

Porečas (kroat. Poreč) − miestas Kroatijoje, Istrijos pusiasalyje. Centrinė Porečo miesto istorinė dalis 1997 m. įrašyta į UNESCO Pasaulio paveldo sąrašą. Mieste yra garsi bizantinio stiliaus Eufrazijaus bazilika. Istorija Gyvenvietė Parentiumas Porečo vietoje žinoma labai seniai. Prieš 2 000 metų Oktavianas Augustas suteikė Parentiumui miesto teises. Palanki miesto geografinė padėtis leido greitai plėstis ir miestui ir uostui. III a. Poreče buvo įkurta krikščionių bendruomenė, o VI a. pastatyta krikščionių bazilika − išlikusi iki mūsų dienų. Daugiau kaip 500 metų Porečas priklausė Venecijos respublikai. 1797 m. miestas priklausė Austrijai. 1805−1813 m. Porečą kontroliavo Napoleono kariuomenė, o 1813 m. miestas vėl priklausė Austrijai. Po I Pasaulinio karo Porečas priklausė Italijai, o po II Antrojo pasaulinio karo Porečas perėjo Jugoslavijos žinion. 1991 m. Kroatijai atsiskyrus nuo Jugoslavijos, miestas priklauso Kroatijai. Nuorodos Oficiali miesto internetinė svetainė (kroatų k.) Porečas − informacija turistams (angl.) Porečas − Istrija (anglų, italų, kroatų, vokiečių k.)